Hitman’s Wife’s Bodyguard

***Hitman's Wife's Bodyguard*** er en amerikansk action-komedie fra 2021 regissert av Patrick Hughes, og manus skrevet av Tom O'Connor. Filmen var en oppfølger til *[[The Hitman's Bodyguard]]* fra 2017, og hovedrollene spilles igjen av Ryan Reynolds og Samuel L. Jackson. Filmen hadde premiere i USA i juni 2021, og ble publisert av Lionsgate Films.

## Handling
Michael Bryce, fremdeles hjemsøkt av tapet av klienten Takashi Kurosawa som ble myrdet av Darius Kincaid, er midlertidig pensjonert fra jobben sin som livvakt. Han er på ferie på Capri frem til Sonia Kincaid sporer ham opp - og tvinger ham til å kjempe mot gangstere som planlegger å drepe Sonia. Hun ber ham også om å hjelpe henne med å redde ektemannen hennes, Darius Kincaid, etter at gangstere kidnapper ham. Sonia avslører at hun og Darius prøvde å stifte en familie, etter at de giftet seg. Men de klarer ikke å få barn.

I mellomtiden etterforsker Interpol-agent Bobby O'Neil et plutselig stort strømbrudd som forårsaket skader på infrastruktur i Zagreb. Disse planene ble igangsatt av den greske milliardæren Aristoteles Papadopoulos. Han planlegger å sette i gang et cyber-angrep for å ødelegge hele det europeiske strømnettet, som gjengjeldelse for EUs sanksjoner mot Hellas. Darius blir imidlertid tatt til fange av Carlo, en gangster i Terracina, Italia. Men Bryce og Sonia Darius redder ham i tide. Bryce og Kincaid-familien blir deretter fanget av O'Neil, som avslører at gangsteren Carlo egentlig var hans informant. Han skulle egentlig kjøpe en harddisk som ville gi ham koordinater til et cyber-angrep utført av Aristoteles.

O'Neil truer derfor med å fengsle dem alle. Med mindre de infiltrerer en gruppe i Portofino, og kjøper koordinatene til et datanett. Trioen klarer å infiltrere gruppen og gjennomføre kjøpet. Men Bryce blir gjenkjent av en tidligere klient, noe som kompromitterer deres posisjon. Dette resulterer i en skuddveksling. Men de klarer imidlertid å komme seg unna før Interpol-agenter stormer inn. I mellomtiden oppdager Aristoteles at Sonia også er involvert i denne aksjonen.

I Firenze får trioen vite at Aristoteles er kjøperen før de blir oppdaget, og en biljakt sørger for at de slipper unna forfølgerne sine. Bryce tilbyr dem å reise til Toscana for å møte sin stefar, Bryce Senior, som også arbeider som livvakt. Senior tilbyr å hjelpe dem, men de blir tatt til fange av Aristoteles sine håndlangere. Aristoteles avslører at han var Sonias tidligere elsker, før hun møtte Darius. Han forfører henne til å vende seg mot Darius, og får tak i koordinatene til strømnettet. Men det viser seg at Bryce Sr. faktisk er Aristoteles sin sikkerhetssjef.

## Skuespillere
* Ryan Reynolds som Michael Bryce
* Samuel L. Jackson som Darius Kincaid, en leiemorder
* Salma Hayek som Sonia Kincaid, som Darius sin kone
* Frank Grillo som Bobby O'Neil, en Interpol-agent.
* Antonio Banderas som Aristotle Papadopoulos, en gresk shipping-magnat.
* Morgan Freeman som Michael Bryce Sr., Michael's stefar
* Richard E. Grant som Mr. Seifert. En gammel bekjent av Bryce, og narkotika-avhengig
* Tom Hopper som Magnusson. En berømt livvakt som blir ansatt av Aristotle Papadopoulos.
* Kristofer Kamiyasu som Zento. En berømt livvakt som blir ansatt av Aristotle.
* Caroline Goodall som Crowley, en Interpol-agent.
* Alice McMillan som Ailso. En oversetter for Interpol, og O'Neill's assistant.
* Gabriella Wright som Veronika
* Dragan Mićanović som Vlad
* Rebecca Front som Joanne, Michael's terapeut
* Blake Ritson som Gunther
* Miltos Yerolemou som Carlo

## Referanser


## Eksterne lenker
*